03/04/2018 | Administración LocalMunicipal
Cariño
Aprobación definitiva da modificación da Ordenanza municipal de emerxencia social do Concello de Cariño

O Pleno Corporativo, en sesión ordinaria celebrada o día 2 de febreiro de 2018, aprobou, con carácter inicial, a modificación da Ordenanza municipal de emerxencia social do Concello de Cariño. Exposta ao público durante trinta días, non se presentou ningunha reclamación ou suxestión, polo que, de conformidade co establecido no artigo 49. c) da Lei 7/1985, do 2 de abril, reguladora das bases de réxime local, enténdese definitivamente aprobada a citada modificación. A teor do previsto no artigo 70.2 da Lei 7/1985, do 2 de abril, reguladora das bases de réxime local, e o artigo 196.2 do Real decreto 2568/1986, do 28 de novembro, publícase íntegramente a modificación do citado texto normativo, que entrará en vigor ao día seguinte da súa inserción no Boletín Oficial da Provincia e unha vez que transcorra o prazo previsto no artigo 70.2 da Lei 7/1985. Por tratarse de unha disposición administrativa de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interponer o recurso contencioso-administrativo é de dous meses dende o día seguinte ao da publicación da presente disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. A existencia duns servizos que faciliten a promoción e o desenvolvemento pleno dunha maneira real e efectiva de tódalas persoas e grupos dentro da sociedade, previndo os obstáculos e eliminando as causas que dificulten ou impidan a participación plena de tódolos cidadáns na vida política, cultural e social é unha esixencia constitucional, recollida nos artigos 41, 139.1 e 149.1. En concreto, a Constitución Española establece que “los poderes públicos ……. asegurarán la protección social, económica y xurídica de la familia”, así como a protección en situación de necesidade, desamparo, circunstancias graves ou urxente necesidade por carencias económicas e socio- familiares. Considerando que neste sentido os servizos sociais municipais teñen como unha das funcións e tarefas máis consolidadas a de proporcionar atención e axuda á persoas que atravesan unha situación vital de dificultade, derivada a maior parte das veces pola imposibilidade de facer fronte a determinados gastos que ou ben son necesarios para o mantemento dunha forma de vida compatible coa dignidade á que toda persoa ten dereito ou que incluso son precisos, en determinadas ocasións para a súa supervivencia. Considerando que a competencia do Concello nesta materia, ademais do fundamento constitucional anteriormente mencionado, aparece recollida: - Na Lei 7/85 de 2 de abril, Reguladora das Bases do Réxime Local, que establece entre as competencias municipais (artigo 25.2. k) a prestación de servizos sociais e de promoción e reinserción social. - Na Lei 13/2008, de 3 de decembro, de servizos sociais de Galicia. O artigo 21.1 define as prestacións económicas do sistema galego de servizos sociais como as aportacións en diñeiro de carácter periódico ou de pago único que teñen como finalidade, entre outras, apoiar o coidado de menores, paliar situacións transitorias de necesidade, garantir mínimos de subsistencia e reforzar procesos de integración familiar e inclusión social, así como garantir o coidado de persoas con limitacións na súa autonomía persoal no marco da Lei 39/2006, de 14 de decembro, de promoción da autonomía persoal e atención ás persoas en situación de dependencia. O apartado 2. b) do mesmo artigo sinala que teñen a consideración de prestacións económicas do sistema galego de servizos sociais as axudas de emerxencia e necesidade social. - No Decreto 99/2012, do 16 de marzo, polo que se regulan os servizos sociais comunitarios e o seu financiamento. Considerando que pola súa parte o Concello de Cariño para facilitar a promoción e o desenvolvemento pleno e libre dos dereitos de tódalas persoas e grupos que garanta a súa igualdade dentro da sociedade atenderá a cobertura das necesidades sociais, adecuándoas no seu caso os procesos de cambio social e persoal. Considerando que neste sentido faise patente a necesidade de regular a concesión de prestacións sociais de carácter económico para situacións de especial necesidade individual e familiar a través dunha Ordenanza Municipal de emerxencia social que pretenda a atención efectiva ás necesidades sociais das persoas en situación de emerxencia social mediante un procedemento áxil compatible coa normativa e os procedementos propios da administración. Considerando que a filosofía que impregna esta Ordenanza é a atención efectiva das necesidades sociais das persoas en situación de emerxencia social e polo tanto a eficacia da prestación económica reside en que as mesmas poidan ser cubertas con inmediatez. Considerando que o procedemento que se contempla nesta Ordenanza non é o xeral de concorrencia competitiva que fixa a Lei 38/2003, de 17 de novembro, Xeral de Subvencións, pois resulta implícita nas prestacións a conceder e nas condicións sociais dos beneficiarios as razóns de interese público social, humanitarias e outras que dificultan unha convocatoria pública de conformidade co establecido no artigo 22.2. c) da citada Lei. A solicitude acompañada da documentación establecida no artigo 6.2 presentarase no Rexistro xeral do Concello de Cariño, no modelo descrito no ANEXO I da presente Ordenanza. De maneira excepcional o expediente iniciarase polos Servizos Sociais Municipais cando concorran circunstancias graves, extraordinarias e urxentes trala análise, valoración e avaliación da situación social. En caso de valoración positiva da situación de necesidade instarase ó cidadán a seguir o procedemento administrativo correspondente. O prazo de petición manterase permanentemente aberto, suxeito en todo caso, á existencia de consignación orzamentaria para facer fronte ao custo das axudas en cada un dos exercicios orzamentarios. A tal fin, as solicitudes que se presenten serán remitidas con carácter inmediato á Intervención a fin de que se practique a correspondente retención de crédito no modelo no Anexo IV, sen que dita retención se poida continuar coa tramitación do expediente. Unha vez recibida a solicitude, e en caso necesario, requiriráselle a persoa beneficiaria para que proceda á subsanación de erros ou para a achega de documentación necesaria no prazo de dez días hábiles, facéndolles saber que en caso contrario, teráselles por desistido da súa petición, procedéndose ao arquivo do expediente. Cumprimentado o expediente seguirase a seguinte tramitación do mesmo: a) Polos servizos sociais municipais verificarase que o expediente conta coa documentación requirida e procederase ó estudo e valoración do mesmo. b) A proposta de concesión será firmada polos/as técnicos/as municipais de servizos sociais e conformada pola Concellaría Delegada de Servizos Sociais. A proposta de concesión deberá axustarse necesariamente ás características destas axudas e á existencia de crédito adecuado e suficiente. c) A proposta será elevada ó Alcalde- Presidente para a súa resolución. Debido as características destas axudas a proposta de concesión deberá resolverse no prazo máximo de 15 días dende a iniciación do expediente. A resolución de concesión da axuda notificarase ao interesado. As axudas faranse efectivas a través do sistema de pago a xustificar e/ou anticipo de caixa fixa de conformidade co establecido no Real Decreto Lexislativo 2/2004, de 5 de marzo polo que se aproba o Texto Refundido da Lei Reguladora das Facendas Locais, no Real Decreto 500/1990 e nas Bases de Execución do Presuposto Municipal do Concello de Cariño. Previa solicitude do interesado (Anexo III) e co Informe Social que o apoie o pago da axuda poderase efectuar á persoa ou entidade que este/a autorice e sempre e cando se trate do acredor final do pago a xustificar. Asimesmo este informe poderá suxerir que o pago se realice co acompañamento dos servizos sociais municipais. A axuda xustificarase no prazo máximo dun mes dende a notificación da concesión da axuda mediante facturas ou outros documentos de valor probatorio equivalente con validez no tráfico xurídico mercantil que deberán ser presentadas nos servizos sociais municipais de modo que o destino dado á axuda se corresponda coa finalidade para a que foi concedida. Con carácter excepcional e debidamente xustificado no expediente por parte dos técnicos municipais de servizos sociais e ante determinadas situacións extremas, ó preceptor da axuda non se lle requirirá a xustificación do gasto polos medios determinados con carácter xeral e sinalados anteriormente neste artigo, senón mediante calquera medio admisible en dereito ou no seu caso mediante o informe correspondente dos Servizos Sociais, sobre a base da concorrencia dunha determinada situación extrema de necesidade (artigo 30.7 da Lei de Subvencións). Serán causas de desestimento, denegación e revogación das axudas as seguintes: a) Non cumprir os requisitos esixidos pola Ordenanza. b) Documentación incompleta ou incorrecta. c) Incumprir o beneficiario os compromisos adquiridos no Deseño de Intervención Social. d) Falsear ou ocultar os datos para obter, conservar ou aumentar a prestación económica. e) Desaparición das circunstancias que deron orixe á súa concesión. f) Traslado de domicilio a outro municipio. g) Cumprimento do prazo de duración da prestación económica. h) Renuncia do beneficiario da prestación económica. i) Non utilizar a prestación para a finalidade para que foi concedida. j) Non aportar os xustificante do gasto efectuado na forma estipulada no transcurso do prazo dun mes dende que a axuda foi concedida por causas imputables ó interesado. k) Falecemento do beneficiario. Cando a axuda se concedese a unha unidade familiar, ó órgano que elevou a proposta de concesión avaliará se é pertinente ou non a súa continuidade. l) Outras causas de carácter grave imputables ó beneficiario e non contempladas nos apartados anteriores. No caso dos supostos d), i), j) e l), pola Concellaría de Servizos Sociais e Atención Cidadá darase traslado destas circunstancias ó departamento de Secretaría e Intervención para a tramitación, no seu caso, do correspondente expediente de reintegro e sancionador se procedera. Serán os servizos sociais municipais, os que fagan o seguimento das situacións de necesidade protexida polas axudas de emerxencia, así como o destino dado ás mesmas; e poderán solicitarlles ós/ás beneficiarios/as a información ou documentación necesaria para o exercicio de dita función de forma axeitada. Facúltase ós Servizos Sociais Municipais para adoptar as disposicións necesarias para o desenvolvemento e execución desta Ordenanza e ditar as instrucións de aplicación de criterios de valoración de concesión das axudas Nº EXPEDIENTE:----------------------------------------------------- IMPORTE CONCEDIDO:---------------------------------------- Eu D/Dª__________________________________________________________________, con D. N. I.____________________, autorizo a ________________________________________________________________, con D. N. I/CIF_________________ a percibir a contía de _________________ euros en concepto de _______________________________________________ _______________________________________________________________________________________________________ Sinatura do/a solicitante da axuda. DATOS BANCARIOS DO PROVEEDOR OU EMPRESA AUTORIZADA 1º Apelido ___________________ 2º apelido __________________ nome ou razón social_____________________________ enderezo _________________________________________________________ localidade____________________CP______ DNI OU CIF ______________________ nome da entidade financeira _____________________________________________ Clave do banco _______________________ clave sucursal _________________ díxito de control______________________ C/C______________________________________________________________________________ Sinatura e selo da persoa ou empresa autorizada.: SRA. CONCELLEIRA DELEGADA DE SERVIZOS SOCIAIS E ATENCIÓN CIDADÁ. En cumprimento do establecido na Lei Orgánica 15/1999, de 13 de decembro, sobre Protección de Datos de Carácter Persoal, informámoslle que os seus datos persoais e os da s persoas ás que representa serán tratados e quedarán incorporados ós ficheiros do Concello de Cariño, co fin de prestarlles os servizos sociais requiridos. Neste sentido, vostede consinte de forma expresa a que estes datos sexan tratados polos Servizos Sociais do Concello para dar cumprimento á finalidade indicada anteriormente, así como para remitirlle información de especial interese para vostede. Así mesmo, informámoslle que vostede pode exercitar os dereitos de acceso, rectificación, cancelación e oposición en Paseo Marítimo s/n 15360 informámoslle tamén que mediante a aceptación do presente documento vostede consinte de forma expresa, a que os seus datos e os das persoas ás que representa sexan cedidos, única e exclusivamente en aqueles casos que sexa necesario, co fin de prestarlle os servizos sociais oportunos. Do mesmo modo, coa firma do presente documento, vostede declara que os datos facilitados para a confección do presente formulario son actuais e certos, non obviando ningún dos datos solicitados.1 Indicarase a partida orzamentaria, a denominación da partida, o crédito definitivo e o crédito dispoñible. Cariño, 27 de marzo de 2018 O Alcalde Asdo: José M. Alonso Pumar